பந்தியில் இருப்பவனுக்கு ஒரு அகப்பையை வைத்து விட்டு நம்மவர் என்பதற்காக அள்ளி அள்ளி மறுபக்கம் வைத்தது தான் இதுவரையில் இங்கு நடைபெற்றன. தற்போது நாங்கள் அகப்பையை பிடிக்க வருகின்ற நேரத்தில் பானைக்குள் எதுவுமற்ற நிலைமையே இருக்கின்றது. எனவே எமது வளங்கள் பல்வேறு விதமாக கல்வித் திணைக்களத்தினாலே சுரண்டப்பட்டுக் கொண்டிருக்கின்றன. எமது கல்வி அமைச்சர் அவர்களும் பல விடயங்களை வெளியில் சொல்ல முடியாமல் படாத பாடுபட்டுக் கொண்டிருக்கின்றார் என கிழக்கு மாகாண விவசாய அமைச்சர் கி.துரைராசசிங்கம் தெரிவித்தார்.